cyanic-selkie/wikianc huggingface dataset:
กรมส่งเสริมอุตสาหกรรม
กรมส่งเสริมอุตสาหกรรม หรือ กสอ. (Department of Industrial Promotion) ในอดีตมีฐานะเป็นหน่วยงานระดับกอง ภายใต้กองอุตสาหกรรม สังกัดกรมพาณิชย์ กระทรวงเศรษฐการ ต่อมาในปี พ.ศ. 2484 ถูกยกฐานะขึ้นเป็นกรมอุตสาหกรรม จากนั้นในปี พ.ศ. 2485 ได้เปลี่ยนชื่อเป็นกรมส่งเสริมอุตสาหกรรม สังกัดกระทรวงอุตสาหกรรม โดยมีบทบาทสำคัญด้านการส่งเสริมอุตสาหกรรมที่จำเป็นของประเทศ แม้กรมส่งเสริมอุตสาหกรรมจะก่อตั้งขึ้นอย่างเป็นทางการในปี พ.ศ. 2485 แต่บทบาทด้านการส่งเสริมอุตสาหกรรมได้เริ่มมาตั้งแต่ ปี พ.ศ. 2479 ซึ่งเป็นช่วงเวลาเดียวกับที่สงครามมหาเอเชียบูรพา กำลังเริ่มต้นขึ้นก่อนเข้าสู่สงครามโลกครั้งที่ 2 ผลกระทบจากสงครามในครั้งนั้นทำให้ประเทศไทยต้องประสบกับภาวะขาดแคลนสินค้า เพื่อบรรเทาวิกฤตดังกล่าวรัฐบาลจึงเข้ามาส่งเสริมการผลิตสินค้าอุปโภคบริโภคภายในประเทศ โดยมอบหมายให้กรมส่งเสริมอุตสาหกรรมเป็นหน่วยงานหลักในการส่งเสริมภาคอุตสาหกรรมของไทยให้เติบโตขึ้นจวบจนถึงปัจจุบันที่ผ่านมา กรมส่งเสริม อุตสาหกรรมทำหน้าที่เสริมสร้างศักยภาพผู้ประกอบการภาคอุตสาหกรรมวิสาหกิจขนาดกลางและขนาดย่อม (SMEs) และวิสาหกิจชุมชน (Micro Enterprise) ให้มีความเข้มแข็ง ท่ามกลางปัญหาวิกฤตเศรษฐกิจ ภัยพิบัติ มาตรการ ทางการค้า ข้อกฎหมายใหม่ๆ และเทคโนโลยีที่เจริญรุดหน้าอย่างรวดเร็ว ซึ่งหนึ่งในความภาคภูมิใจสูงสุดของเจ้าหน้าที่กรมส่งเสริมอุตสาหกรรม คือ การเคียงข้าง พัฒนาและช่วยเหลือผู้ประกอบการในทุกสถานการณ์ เพื่อให้ผู้ประกอบการเป็นพลังอันแข็งแกร่งในการขับเคลื่อนอุตสาหกรรมไทยให้ก้าวไกล สามารถแข่งขันและยืนหยัดบนเวทีระดับภูมิภาคและระดับโลกต่อไป
ความสำเร็จของกรมส่งเสริมอุตสาหกรรมในวันนี้ เป็นผลจากภารกิจ “ริเริ่ม - ส่งเสริม - วิจัยและพัฒนา” ที่ทำมาอย่างต่อเนื่องและก่อเกิดผลงานที่เป็นรูปธรรม โดยงานสำคัญหลายๆ งานที่ริเริ่มส่งเสริม และพัฒนาการผลิตมากมาย ยังคงเป็นรากฐานในการ พัฒนาอุตสาหกรรมของประเทศมาจนถึงทุกวันนี้ รวมถึงงานด้านวิจัยพัฒนาที่เจ้าหน้าที่กรมส่งเสริมอุตสาหกรรมได้ค้นคว้า ทดลอง เพื่อค้นหาองค์ความรู้ใหม่ๆ ในการเพิ่มผลผลิตให้แก่ผู้ประกอบการ ปัจจุบันเมื่อโลกหมุนเปลี่ยนไปอย่างรวดเร็ว จำเป็นต้องบูรณาการ การเพิ่มขีดความสามารถในการแข่งขันและการปรับจุดยืนของอุตสาหกรรมไทยครั้งใหญ่ โดยเปลี่ยนผ่านก้าวสู่การเป็นอุตสาหกรรม ยุค 4.0 จากอุตสาหกรรมที่ขับเคลื่อนโดยใช้แรงงานไปสู่อุตสาหกรรมที่ขับเคลื่อนด้วยเทคโนโลยี ความคิดสร้างสรรค์ และนวัตกรรม อันก่อให้เกิดการสร้างมูลค่าเพิ่มได้ในอนาคต กรมส่งเสริมอุตสาหกรรมจึงต้องปรับโครงสร้างภายในองค์กรให้ทันสมัยเท่าทันโลกการแข่งขัน ยุคใหม่ และสร้างประโยชน์สูงสุดให้เกิดแก่ SMEs ไทย ซึ่งต้องอาศัย การบูรณาการความร่วมมือจากทุกภาคส่วน ทั้งภาครัฐและเอกชน ที่จะรวมพลังกันนำพาอุตสาหกรรมไทยเดินหน้าต่อไปได้อย่าง “มั่นคง มั่งคั่ง และยั่งยืน”
ตราสัญลักษณ์
ประกอบด้วย 3 ส่วนได้แก่ พระนารายณ์ ฟันเฟือง และลูกศรสีธงชาติ ความหมายโดยรวมของสัญลักษณ์กรมส่งเสริมอุตสาหกรรม หมายถึง การบริการ การสนับสนุน การส่งเสริม และการให้ความช่วยเหลือของกรมส่งเสริมอุตสาหกรรม มุ่งกระจายไปสู่คนไทยเพื่อให้อุตสาหกรรมของชาติก้าวทะยานสู่ความสำเร็จ
พระนารายณ์ หรือพระวิษณุ
พระนารายณ์ หรือพระวิษณุ (อังกฤษ: Vishnu) เป็นสัญลักษณ์ที่กรมส่งเสริมอุตสาหกรรม กระทรวงอุตสาหกรรม ให้ความเคารพนับถือเพราะเป็นองค์เทพที่ช่วยเหลือมนุษย์เมือถึงคราวยุคเข็ญ พระนารายณ์ประทับอยู่ที่จุดศูนย์กลางของสัญลักษณ์ เพื่อสื่อความหมายว่าพระนารายณ์ คือจุดกำเนิดของการก่อตั้งกรมส่งเสริมอุตสาหกรรม
ฟันเฟือง
ฟันเฟืองหรือเฟืองจักรอุตสาหกรรมแทนความหมายเกี่ยวกับภาระหน้าที่ของกรมส่งเสริมอุตสาหกรรมซึ่งเกี่ยวข้องกับอุตสาหกรรม
วัลเทอร์ ยุงฮันส์
วัลเทอร์ ยุงฮันส์ (Walter Junghans) เกิดวันที่ 26 ตุลาคม ค.ศ. 1958 ที่ฮัมบวร์ค เป็นนักฟุตบอลชาวเยอรมันซึ่งเล่นในตำแหน่งผู้รักษาประตู และเป็นผู้ฝึกสอนผู้รักษาประตูให้แก่สโมสรฟุตบอลไบเอิร์นมิวนิก II
ผลงานในระดับอาชีพ
ยุงฮันส์เริ่มอาชีพของเขากับไบเอิร์นมิวนิกใน ค.ศ. 1977 ซึ่งเขาเป็นตัวสำรองให้กับนักฟุตบอลระดับตำนานอย่างเซพพ์ ไมเออร์ ใน ค.ศ. 1979 ไมเออร์ต้องยุติอาชีพของเขาหลังประสพอุบัติเหตุทางรถยนต์ ส่วนยุงฮันส์ก็ได้พบกับความสำเร็จในทันที และทีมบาเยิร์นได้ชนะรายการบุนเดิสลีกาใน ค.ศ. 1980 และ 1981 ร่วมกับเขาในช่วงที่รับตำแหน่ง ทีมบาเยิร์นยังชนะการแข่งขันเดเอ็ฟเบ-โพคาลและตำแหน่งรองชนะเลิศรายการยูฟ่าแชมเปียนส์ลีกใน ค.ศ. 1982 แม้ว่ายุงฮันส์จะไม่ได้เล่นในรอบชิงชนะเลิศก็ตาม ยุงฮันส์ยังเป็นส่วนหนึ่งของทีมเยอรมนีที่ชนะเลิศชิงแชมป์ยุโรปใน ค.ศ. 1980 แต่เนื่องด้วยในฐานะผู้รักษาประตูตัวเลือกที่สาม เขาจึงมิได้ทำการร่วมเล่นในรอบใด ๆ และเป็นความจริงที่ว่าเขาไม่เคยลงเล่นให้แก่ทีมชาติเยอรมนีชุดใหญ่ ยุงฮันส์ได้ย้ายออกจากทีมบาเยิร์นเพื่อร่วมเล่นให้แก่ทีมชัลเคอหลังจากได้รับการลดขั้นมาเป็นตัวเลือกที่สอง โดยใช้เวลาสี่ฤดูกาลในเกลเซนเคียร์เชิน การแข่งขันในระดับอาชีพครั้งต่อมาของเขาหยุดอยู่ที่กรุงเบอร์ลินที่ซึ่งเขาได้เข้าร่วมทีมสโมสรกีฬาแฮร์ทาเบอร์ลิน ในท้ายที่สุด ก่อนที่จะยุติการเล่นในระดับอาชีพของเขาใน ค.ศ. 1996 สำหรับสองฤดูกาลในการแข่งขันบุนเดิสลีกา 2 ร่วมกับฟอร์ทูนาโคโลญจน์
ผลงานการฝึกสอน
ใน ค.ศ. 2007 ยุงฮันส์ได้หวนกลับคืนสู่สโมสรฟุตบอลบาเยิร์น ที่ซึ่งเขาได้ทำหน้าที่แทนเซพพ์ ไมเออร์ อีกครั้ง โดยครั้งนี้เป็นในฐานะของผู้ฝึกสอนผู้รักษาประตู ก่อนที่ไมเออร์จะยุติการทำหน้าที่ดังกล่าวใน ค.ศ. 2008
วัฒนธรรมญิรซะฮ์
วัฒนธรรมญิรซะฮ์ หรือที่เรียกว่า นะกอดะฮ์ที่ 2 หมายถึง ช่วงเวลาทางโบราณคดีที่ญิรซะฮ์ ซึ่งเป็นสุสานในช่วงสมัยอียิปต์ยุคก่อนประวัติศาสตร์ที่ตั้งอยู่ริมฝั่งตะวันตกของแม่น้ำไนล์ สุสานแห่งนี้ตั้งชื่อตามญิรซะฮ์ ซึ่งเป็นเมืองร่วมสมัยที่อยู่ใกล้เคียงกันในอียิปต์ ญิรซะฮ์ตั้งอยู่ห่างจากโอเอซิสฟัยยูมไปทางตะวันออกเพียงไม่กี่ไมล์
นักโบราณคดีได้ระบุวัฒนธรรมญิรซะฮ์เป็นวัฒนธรรมทางวัตถุที่เป็นช่วงที่สองในสามของวัฒนธรรมนะกอดะฮ์ก่อนประวัติศาสตร์และเป็นที่รู้จักกันว่าช่วงนะกอดะฮ์ที่ 2 วัฒนธรรมญิรซะฮ์อยู่ถัดจากช่วงวัฒนธรรมอัลอัมเราะฮ์ ("นะกอดะฮ์ที่ 1") และตามด้วยช่วงสมัยนะกอดะฮ์ที่ 3 ("ช่วงก่อนสมัยราชวงศ์" หรือ "วัฒนธรรมเซไมเนียน")
สำนักงานทรัพย์สินพระมหากษัตริย์
สำนักงานทรัพย์สินพระมหากษัตริย์ (Crown Property Bureau; อักษรย่อ: CPB) เป็นหน่วยงานอิสระของรัฐและเป็นหน่วยงานในพระมหากษัตริย์ที่มีสถานะพิเศษ มีหน้าที่จัดการ ดูแลรักษา จัดหาผลประโยชน์ และดำเนินการอื่นใดอันเกี่ยวกับทรัพย์สินพระมหากษัตริย์ตามที่จะทรงมอบหมาย (ซึ่งประกอบด้วย ทรัพย์สินในพระองค์ และทรัพย์สินในพระมหากษัตริย์)
เดิมเปลี่ยนฐานะจาก "กรมพระคลังข้างที่" ยกสถานะขึ้นเป็นนิติบุคคลเมื่อวันที่ 18 กุมภาพันธ์ พ.ศ. 2491 มีหน้าที่ดูแลรักษาและบริหารทรัพย์สินส่วนพระมหากษัตริย์ ที่กำหนดให้แยกต่างหากจากทรัพย์สินส่วนพระองค์ซึ่งดูแลโดยสำนักงานจัดการทรัพย์สินส่วนพระองค์ และ ทรัพย์สินส่วนสาธารณสมบัติของแผ่นดิน ซึ่งอยู่ในความดูแลของสำนักพระราชวัง ต่อมาใน พ.ศ. 2561 มีการออกกฎหมายเพื่อจัดระเบียบทรัพย์สินดังกล่าวใหม่ และมีการโอนทรัพย์สินให้อยู่ในพระปรมาภิไธย
ทรัพย์สินพระมหากษัตริย์เดิมมาจากการจัดสรรงบประมาณแผ่นดิน การถือครองที่ดินขนาดใหญ่และการถือครองธุรกิจหลายอย่าง ทรัพย์สินส่วนนี้ยังได้รับการยกเว้นภาษีอากรอีกด้วย ในปี 2548 มีผู้คำนวณว่าทรัพย์สินโดยเฉพาะหุ้นและที่ดินมีมูลค่ากว่า 990,000 ล้านบาท คณะกรรมการกฤษฎีกาวินิจฉัยว่า สำนักงานฯ มีฐานะเป็นเอกชน แต่เป็นหน่วยงานของรัฐ เพราะ "สถาบันพระมหากษัตริย์ก็เป็นส่วนหนึ่งของรัฐด้วย” สมศักดิ์ เจียมธีรสกุล วิจารณ์ว่า ทรัพย์สินส่วนนี้แทบไม่ต่างกับทรัพย์สินส่วนพระองค์
ประวัติ
สำนักงานทรัพย์สินพระมหากษัตริย์ ชื่อเดิมคือ "กรมพระคลังข้างที่" มีฐานะเป็นกรมอิสระ ในสังกัดกระทรวงพระคลังมหาสมบัติ ในต้นรัชสมัยพระบาทสมเด็จพระจุลจอมเกล้าเจ้าอยู่หัว ทรงโปรดฯให้พระยาไชยสุรินทร์เป็นกรมพระคลังข้างที่และพระคลังสวนและตึกเรือนโรงของหลวง ทรัพย์สินในส่วนนี้เติบโตขึ้นเนื่องจากการขยายตัวของกรุงเทพมหานครหลังการลงนามสนธิสัญญาเบาว์ริง กรมพระคลังข้างที่ได้รับประโยชน์จากนโยบายพัฒนาเมืองของรัฐบาล และเข้าควบคุมที่ดินจนกลายเป็นผู้ถือครองที่ดินรายใหญ่สุดของประเทศ กรมพระคลังข้างที่ได้รับจัดสรรเงินจากงบประมาณแผ่นดิน โดยบางปีสูงถึงร้อยละ 20 ของงบประมาณ
มีการออกกฎหมายกำหนดให้มีผู้รับผิดชอบ บริหารจัดการทรัพย์สินส่วนพระมหากษัตริย์โดยเฉพาะ คือพระราชบัญญัติจัดระเบียบทรัพย์สินฝ่ายพระมหากษัตริย์ พุทธศักราช 2479 พระราชบัญญัติจัดระเบียบทรัพย์สินฝ่ายพระมหากษัตริย์ พุทธศักราช 2479 มีการแก้ไขใน ปี พ.ศ. 2484 และ ปี พ.ศ. 2491 การแก้ไขในปี พ.ศ. 2491 ส่งผลให้ หม่อมเจ้าวิวัฒนไชย ไชยันต์ เป็นประธานคณะกรรมการทรัพย์สินส่วนพระมหากษัตริย์คนแรก ตามกฎหมายดังกล่าว โดยมีผลในวันที่ 18 กุมภาพันธ์ พ.ศ. 2491 ตามพระราชบัญญัติจัดระเบียบทรัพย์สินฝ่ายพระมหากษัตริย์ (ฉบับที่ 3) พุทธศักราช 2491 มาตรา 4 ทวิ ให้สร้างสำนักงานขึ้นสำนักงานหนึ่งเรียกว่า สำนักงานทรัพย์สินส่วนพระมหากษัตริย์ ดังนั้นวันก่อตั้งสำนักงานทรัพย์สินส่วนพระมหากษัตริย์คือวันที่ 18 กุมภาพันธ์ พ.ศ. 2491 หากยึดตามกฎหมายดังกล่าว
ต่อมาในการประชุมสภานิติบัญญัติแห่งชาติ ครั้งที่ ๗๑/๒๕๖๑ เมื่อวันพฤหัสบดีที่ 25 ตุลาคม พ.ศ. 2561 คณะรัฐมนตรีได้เสนอ '''ร่างพระราชบัญญัติจัดระเบียบทรัพย์สินพระมหากษัตริย์ พ.ศ. ... ซึ่งเป็นการยกเลิกกฎหมายฉบับเดิมเข้ามาเป็นเรื่องด่วนซึ่งไม่ปรากฏในวาระการประชุมต่อที่ประชุมสภาโดยสาระสำคัญที่เกี่ยวข้องกับสำนักงานคือให้มีการเปลี่ยนชื่อสำนักงานจาก สำนักงานทรัพย์สินส่วนพระมหากษัตริย์ เป็น สำนักงานทรัพย์สินพระมหากษัตริย์''' ตามมาตรา ๗ ซึ่งที่ประชุมมีมติในวาระที่ ๑ ชั้นรับหลักการด้วยคะแนน เห็นด้วย ๑๙๔ เสียง ไม่เห็นด้วย ไม่มี งดออกเสียง ๓ เสียง จากนั้นที่ประชุมได้ประชุมกรรมาธิการเต็มสภาตามข้อเสนอของนาย สมชาย แสวงการ สมาชิกสภานิติบัญญัติแห่งชาติและเลขานุการ วิป สนช. ซึ่งที่ประชุมมีมติในวาระที่ ๒ และ ๓ ด้วยคะแนน เห็นด้วย ๑๙๙ เสียง ไม่เห็นด้วย ไม่มี งดออกเสียง ๓ เสียง ให้ประกาศใช้ '''ร่างพระราชบัญญัติจัดระเบียบทรัพย์สินพระมหากษัตริย์ พ.ศ. ...''' เป็นกฎหมายซึ่งสภานิติบัญญัติแห่งชาติจะได้ส่งร่างกฎหมายฉบับนี้กลับไปยังคณะรัฐมนตรีเพื่อให้นายกรัฐมนตรีนำขึ้นทูลเกล้าเพื่อให้ทรงลงพระปรมาภิไธยและลงประกาศใน ราชกิจจานุเบกษา ต่อไป
กระทั่งวันเสาร์ที่ 3 พฤศจิกายน พ.ศ. 2561 ราชกิจจานุเบกษาได้เผยแพร่ '''พระราชบัญญัติจัดระเบียบทรัพย์สินพระมหากษัตริย์ พ.ศ. ๒๕๖๑''' ซึ่งทรงให้ไว้เมื่อวันศุกร์ที่ 2 พฤศจิกายน พ.ศ. 2561
โครงสร้างใหม่
พระราชบัญญัติจัดระเบียบทรัพย์สินพระมหากษัตริย์ พ.ศ. 2561 กำหนดให้สำนักงานทรัพย์สินฯ มีคณะกรรมการคณะหนึ่งเรียกว่า "คณะกรรมการทรัพย์สินพระมหากษัตริย์" ประกอบด้วย ประธานกรรมการและกรรมการอื่นซึ่งพระมหากษัตริย์ทรงแต่งตั้งตามพระราชอัธยาศัย และในจำนวนนี้จะได้ทรงแต่งตั้งกรรมการทรัพย์สินพระมหากษัตริย์คนหนึ่งเป็นผู้อำนวยการทรัพย์สินพระมหากษัตริย์ ทำหน้าที่กรรมการและเลขานุการ
โครงสร้างเดิม
พระราชบัญญัติจัดระเบียบทรัพย์สินฝ่ายพระมหากษัตริย์ (ฉบับที่ 3) พ.ศ. 2491 กำหนดให้มีคณะกรรมการทรัพย์สินส่วนพระมหากษัตริย์ ประกอบด้วยรัฐมนตรีว่าการกระทรวงการคลัง เป็นประธานกรรมการโดยตำแหน่ง และกรรมการอื่นอีกไม่น้อยกว่า 4 คน ซึ่งพระมหากษัตริย์ทรงแต่งตั้ง และจะทรงแต่งตั้งหนึ่งคนในจำนวนนี้ให้เป็นผู้อำนวยการสำนักงานฯ
เมื่อวันที่ 27 มกราคม พ.ศ. 2560 มีพระราชโองการโปรดเกล้าแต่งตั้งพลอากาศเอกสถิตย์พงษ์ สุขวิมล เป็นผู้ดูแลรักษาและจัดการผลประโยชน์ทรัพย์สินส่วนพระองค์
การดำเนินงานของสำนักงานทรัพย์สินส่วนพระมหากษัตริย์ ดำเนินงานตามพระราชบัญญัติจัดระเบียบทรัพย์สินฝ่ายพระมหากษัตริย์ (ฉบับที่ 3) พ.ศ. 2491
ทรัพย์สิน
พอพันธุ์ (2549) เขียนว่า ปัจจัยที่ทำให้สำนักงานทรัพย์สินพระมหากษัตริย์เป็นกลุ่มทุนทรงอิทธิพลของประเทศ ได้แก่ การแก้ไขพระราชบัญญํติจัดระเบียบทรัพย์สินฝ่ายพระมหากษัตริย์, ความเข้มแข็งของสถาบันพระมหากษัตริย์ และการเปลี่ยนแปลงเศรษฐกิจและสังคมของประเทศ
สำนักงานทรัพย์สินพระมหากษัตริย์ มีทรัพย์สินในความดูแล เป็นที่ดินกว่า 54 ตารางกิโลเมตรในกรุงเทพมหานคร และ 160 ตารางกิโลเมตรในจังหวัดอื่น โดยทำสัญญาให้เช่าแก่หน่วยงานราชการ องค์กรธุรกิจ และบุคคลทั่วไป ปัจจุบันมีอสังหาริมทรัพย์อยู่ในความดูแลประมาณ 37,000 สัญญา ในจำนวนนี้มีการจัดประโยชน์หลายรูปแบบ ทั้งเพื่ออยู่อาศัยหาประโยชน์พอยังชีพ ใช้ประโยชน์ในเชิงพาณิชย์ และใช้เป็นที่ตั้งของหน่วยงาน ทั้งภาครัฐและสมาคม องค์กรที่ไม่ได้แสวงหาประโยชน์ในเชิงธุรกิจ แยกเป็นที่ดินในกรุงเทพมหานครและปริมณฑล 25,000 สัญญา และในส่วนภูมิภาค อาทิ จังหวัดพระนครศรีอยุธยา จังหวัดสุพรรณบุรี จังหวัดนครสวรรค์ จังหวัดพิษณุโลก จังหวัดพิจิตร จังหวัดลำปาง จังหวัดราชบุรี จังหวัดเพชรบุรี จังหวัดสงขลา จังหวัดนครปฐม จังหวัดฉะเชิงเทรา และจังหวัดชลบุรี รวมประมาณ 12,000 สัญญา
ในปลายปี พ.ศ. 2556 สำนักงานทรัพย์สินฯ ถือครองอสังหาริมทรัพย์ในกรุงเทพมหานครและต่างจังหวัด รวมพื้นที่ 41,000 ไร่ (65.6 ตร.กม. หรือ 16,210 เอเคอร์) ซึ่งเป็นที่ดิน 93% สำหรับหน่วยงานราชการ รัฐวิสาหกิจ ชุมชน ตลาด ผู้เช่าอาคาร ที่ดินรายย่อย และมีพื้นที่ดินเชิงพาณิชย์ใจกลางเมืองคิดเป็น 7%
สำนักงานทรัพย์สินพระมหากษัตริย์ ริเริ่มการพัฒนาชุมชน ตั้งแต่ปี พ.ศ. 2533 ต่อมาร่วมมือกับสถาบันพัฒนาองค์กรชุมชน (องค์การมหาชน) หรือ พอช. ในการพัฒนาที่อยู่อาศัยตั้งแต่ปี พ.ศ. 2547 ถึงปัจจุบัน
อนึ่ง ก่อนพระราชบัญญัติจัดระเบียบทรัพย์สินพระมหากษัตริย์ พ.ศ. 2561 จะมีผลบังคับใช้ ทรัพย์สินพระมหากษัตริย์ ในความดูแลของสำนักงานทรัพย์สินพระมหากษัตริย์ ได้รับการยกเว้นภาษีอากร เช่นเดียวกับทรัพย์สินส่วนสาธารณสมบัติของแผ่นดิน ตามความในมาตรา 8 แห่งพระราชบัญญัติจัดระเบียบทรัพย์สินฝ่ายพระมหากษัตริย์ พุทธศักราช 2479 ในขณะที่ทรัพย์สินส่วนพระองค์ ในความดูแลของสำนักงานจัดการทรัพย์สินส่วนพระองค์ ไม่ได้รับการยกเว้นภาษีอากร
สฤณี อาชวานันทกุล เขียนโดยอ้างอิงหนังสือ King Bhumibol Adulyadej: A Life's Work ว่า ทรัพย์สินโดยเฉพาะหุ้นและที่ดินมีมูลค่ากว่า 990,000 ล้านบาทในปี 2548
การเปลี่ยนแปลงเกี่ยวกับทรัพย์สินส่วนพระมหากษัตริย์และทรัพย์สินส่วนพระองค์
ในช่วงกลางปี พ.ศ. 2561 ได้มีการปฏิรูปการดำเนินงานของสำนักงานทรัพย์สินส่วนพระมหากษัตริย์ โดยมีการออก พระราชบัญญัติจัดระเบียบทรัพย์สินฝ่ายพระมหากษัตริย์ พ.ศ. 2560 ทางสำนักงานฯจึงได้ออกหนังสือชี้แจง โดยมีใจความสำคัญดังนี้
ในพระราชบัญญัติจัดระเบียบทรัพย์สินพระมหากษัตริย์ พ.ศ. 2561 มีเนื้อหาสอดคล้องกับหนังสือชี้แจงดังกล่าว และมีข้อเปลี่ยนแปลงเพิ่มเติมดังนี้
การลงทุนหลักทรัพย์
สำนักงานทรัพย์สินส่วนพระมหากษัตริย์ ลงทุนหลักทรัพย์ในตลาดหลักทรัพย์แห่งประเทศไทย ซึ่งต้องชำระภาษีอากรเช่นเดียวกับบริษัททั่วไป มีข้อมูลเมื่อวันที่ 13 ตุลาคม พ.ศ. 2558 ดังต่อไปนี้
บริษัทในเครือ
สำนักงานทรัพย์สินพระมหากษัตริย์ ดำเนินการจัดตั้งบริษัทในเครือขึ้น 2 แห่ง เพื่อความสะดวกในการบริหารจัดการสินทรัพย์ต่างๆ โดยชำระภาษีอากรเช่นเดียวกับบริษัททั่วไป ดังต่อไปนี้
ผลการดำเนินงาน
จากการแถลงข่าวประจำปี พ.ศ. 2548 ของสำนักงานทรัพย์สินพระมหากษัตริย์ โดยจิรายุ อิศรางกูร ณ อยุธยา ผู้อำนวยการสำนักงานฯ แจ้งว่าในปี พ.ศ. 2547 สำนักงานทรัพย์สินพระมหากษัตริย์ มีรายได้ประมาณ 5 พันล้านบาท โดยประมาณร้อยละ 90 เป็นรายได้จากเงินปันผลของหุ้นที่ลงทุนใน บมจ.ปูนซิเมนต์ไทย บมจ.ธนาคารไทยพาณิชย์ และ บมจ.เทเวศประกันภัย ที่เหลืออีกประมาณร้อยละ 8 หรือประมาณ 400 ล้านบาท เป็นรายได้จากค่าเช่าที่ดินของสำนักงานทรัพย์สินพระมหากษัตริย์
ข้อวิจารณ์
ในปี 2553 สำนักงานทรัพย์สินพระมหากษัตริย์ระบุในรายงานประจำปี 2553 ปฏิเสธข่าวของนิตยสารฟอบส์ที่ลงว่า พระบาทสมเด็จพระปรมินทรมหาภูมิพลอดุลยเดช เป็นพระมหากษัตริย์ที่รวยที่สุดในโลก โดยอธิบายว่า ทรัพย์สินส่วนพระมหากษัตริย์เป็นทรัพย์สินของรัฐและของแผ่นดิน ซึ่งมีรัฐบาลเป็นผู้รับผิดชอบ โดยสำนักงานฯ เป็นผู้ดูแลทรัพย์สินของแผ่นดิน มีนโยบายดำเนินงานเพื่อประโยชน์ของส่วนรวมโดยตลอด พระบาทสมเด็จพระปรมินทรมหาภูมิพลอดุลยเดชพระราชทานพระบรมราชานุญาตให้สำนักงานปฏิรูปที่ดิน (สปก.) นำที่ดินราวกึ่งหนึ่งที่มอบให้สำนักงานฯ ดูแลตั้งแต่ปี 2479 (44,000 กว่าไร่) จัดสรรให้ประชาชน ส่วนที่ดินที่เหลือก็ไม่ได้ใช้แสวงประโยชน์อย่างเอกชน แต่บริหารจัดการโดยมีนโยบายการพัฒนาระยะยาวเพื่อประโยชน์สังคมเป็นหลัก
ฝ่าย สมศักดิ์ เจียมธีรสกุล เขียนในประชาไท ว่า ในทางปฏิบัติ รัฐบาลมิได้เป็นผู้รับผิดชอบทรัพย์สินส่วนพระมหากษัตริย์ ทั้งไม่มีอำนาจควบคุม จัดการได้ ซึ่งเป็นที่รู้กันดีในในวงการธุรกิจ รัฐบาลและสำนักงานฯ การเขียนในรายงานประจำปี 2553 เป็นการบิดเบือนความจริง เพราะแย้งว่า ทรัพย์สินส่วนพระมหากษัตริย์อยู่ในมือรัฐบาล สมศักดิ์เขียนต่อไปว่า ผลประโยชน์ทั้งหมดจากทรัพย์สินส่วนพระมหากษัตริย์ พระมหากษัตริย์จะทรงจำหน่ายใช้สอย "ตามพระราชอัธยาศัย ไม่ว่าในกรณีใด ๆ" หมายรวมถึงว่า จะทรงจำหน่ายใช้สอยในกรณีที่จะตีความว่าเป็น "ส่วนพระองค์" ก็ได้
สมศักดิ์เขียนว่า คณะกรรมการกฤษฎีกาเคยตีความสถานะของสำนักงานทรัพย์สินส่วนพระมหากษัตริย์หลายครั้ง ดังนี้
จากการตีความครั้งหลังสุดของคณะกรรมการกฤษฎีกา สมศักดิ์เขียนว่า หากสำนักงานฯ เป็นหน่วยงานของรัฐ ผู้ตรวจการแผ่นดินของรัฐสภาย่อมมีอำนาจที่จะสอบสวนข้อเท็จจริงการดำเนินการได้ แต่ที่จริง คณะกรรมการกฤษฎีกายังย้ำอีกว่า "โดยเฉพาะในส่วนที่เกี่ยวกับการดำเนินการต่าง ๆ ที่เป็นไปตามพระราชอัธยาศัยหรือ ที่ต้องได้รับพระบรมราชานุญาตนั้น บุคคลใดไม่พึงดำเนินการสอบสวนให้เป็นที่กระทบกระเทือนต่อพระราชอำนาจดังกล่าว"
สมศักดิ์จึงสรุปว่า ทรัพย์สินส่วนพระองค์กับทรัพย์สินส่วนพระมหากษัตริย์แทบไม่ต่างกัน เพราะ "ทรัพย์สินส่วนพระมหากษัตริย์" ไม่ว่าเป็นการกำหนด "รายจ่ายประจำ" หรือการกำหนดให้มี "คณะกรรมการทรัพย์สินส่วนพระมหากษัตริย์" และ "สำนักงานทรัพย์สินพระมหากษัตริย์" ก็ล้วนแต่ "อยู่ในการกำกับดูแลของพระมหากษัตริย์ตามพระราชอัธยาศัย" ทั้งสิ้น
วันที่ 15 ธันวาคม 2557 มีข่าวกระทรวงการคลังยืนยันว่า พระบาทสมเด็จพระวชิรเกล้าเจ้าอยู่หัว ขณะดำรงพระอิสริยยศเป็น สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร มีพระประสงค์ขอรับพระราชทานเงินจากสำนักงานทรัพย์สินส่วนพระมหากษัตริย์เพื่อพระราชทานให้ท่านผู้หญิงศรีรัศมิ์ สุวะดี จำนวน 200 ล้านบาท
บิลเลียนแนส์นิวส์ไวร์ (Billionaires NewsWire) ระบุว่า สำนักงานทรัพย์สินพระมหากษัตริย์ยังลงทุนในบริษัทที่ไม่แสดงรายการต่อสาธารณะ เช่น เครือโรงแรมเยอรมัน เคมพินสกีอาเก (Kempinski AG) และเทเวศประกันภัย จำกัด (มหาชน)
Frieleia
Frieleia เป็นสกุลของแบรคิโอพอดที่อยู่ในวงศ์ Frieleiidae.
สปีชีส์ของสกุลนี้พบในอเมริกาเหนือ
สปีชีส์ในสกุล ได้แก่:
ประเทศจาเมกาในโอลิมปิก
นักกีฬาชาวจาเมกาได้รับเหรียญทั้งหมด 87 เหรียญ โดยเหรียญทั้งหมดได้รับจากกรีฑายกเว้นเพียงเหรียญเดียว และทั้งหมดได้รับจากรายการประเภทบุคคลและการวิ่งผลัดยกเว้น 3 เหรียญเท่านั้น
คณะกรรมการโอลิมปิกแห่งชาติของจาเมกาคือสมาคมโอลิมปิกจาเมกาและก่อตั้งขึ้นในปี พ.ศ. 2479
กือยิวมูซึกแฟสต์
กือยิวมูซึกแฟสต์ (Київ Музик Фест) เป็นเทศกาลดนตรีนานาชาติประจำปีในกรุงเคียฟ ประเทศยูเครน ที่รวบรวมดนตรีคลาสสิกสมัยใหม่ของยูเครน โดยมีเป้าหมายเพื่อส่งเสริมนักดนตรีชาวยูเครนในบริบทของศิลปะโลก ผู้ร่วมก่อตั้งเทศกาลได้รับทุนจากรัฐอันได้แก่กระทรวงวัฒนธรรมยูเครน และสหภาพนักแต่งเพลงแห่งชาติยูเครน
เทศกาลนี้จัดขึ้นทุกปีในช่วงปลายเดือนกันยายนถึงต้นเดือนตุลาคม โปรแกรมของเทศกาลนี้ประกอบด้วยผลงานของนักประพันธ์เพลงชาวยูเครนและชาวต่างประเทศสมัยใหม่ ศิลปินเดี่ยว และวงดนตรีที่แสดง
ประวัติ
เทศกาลดนตรี "กือยิวมูซึกแฟสต์" จัดขึ้นครั้งแรกในปี 1990 เริ่มต้นโดยนักแต่งเพลงชาวยูเครนชื่อดัง อีวัน การาบึตส์ ซึ่งเป็นผู้อำนวยการดนตรีของเทศกาลตั้งแต่ปี ค.ศ. 1990 ถึงปี ค.ศ. 2001 ผู้อำนวยการเพลงของเทศกาลคือ มือรอสลาฟ สคอริค (ค.ศ. 2002–2005 และ ค.ศ. 2013–2019) อีวัน แนแบสนึย (ค.ศ. 2006–2011) และ อีฮอร์ ชแชร์บากอว์ (ตั้งแต่ปี ค.ศ. 2020)
สถานที่จัดงานเทศกาล
เทศกาลคอนเสิร์ตจัดขึ้นในสถานที่ที่มีความสำคัญทางสถาปัตยกรรมในใจกลางกรุงเคียฟ ประกอบด้วย: โรงอุปรากรแห่งชาติยูเครน, โถงทางเดินลือแซนกอ แห่งวงฟิลฮาร์มอนิกแห่งชาติยูเครน, โถงใหญ่และเล็กของวิทยาลัยดนตรีเคียฟ, (มหาวิหารโรมันคาทอลิกนักบุญนิโคลัส) และ  แห่งบัณฑิตยสถานวิทยาศาสตร์แห่งชาติยูเครน
เจ้าสุริยวงศ์ (คำตัน สิโรรส)
เจ้าสุริยวงศ์ (คำตัน สิโรรส) หรือ เจ้าคำตัน สิโรรส เจ้าสุริยวงศ์แห่งนครเชียงใหม่ บุตรในเจ้าน้อยกาวิละ ซึ่งเป็นเจ้านายในราชสกุลเชียงตุง (เขมรัฐ) และเจ้าจันทร์หอม ณ เชียงใหม่ เป็นนักปราชญ์ผู้มีความสามารถหลายด้าน ทั้งในด้านการทหาร การช่าง และด้านกวีนิพนธ์
พระประวัติ
เจ้าสุริยวงศ์ (คำตัน สิโรรส) หรือ เจ้าคำตัน สิโรรส เกิดเมื่อ พ.ศ. 2400 เป็นบุตรเจ้าน้อยกาวิละ ซึ่งเป็นเจ้านายในราชสกุลเชียงตุง (เขมรัฐ) และเจ้าจันทร์หอม ณ เชียงใหม่
เจ้าสุริยวงศ์ (คำตัน สิโรรส) มีชีวิตอยู่ในช่วงการปกครองของเจ้าผู้ครองนครเชียงใหม่ถึง 3 พระองค์ ตั้งแต่สมัยพระเจ้าอินทวิชยานนท์ เจ้าอินทวโรรสสุริยวงษ์ และเจ้าแก้วนวรัฐ ท่านได้ถึงแก่กรรมเมื่อ พ.ศ. 2478
โอรส/ธิดา
เจ้าสุริยวงศ์ (คำตัน สิโรรส) มีบุตรกับเจ้าสุคันธา ณ เชียงใหม่ ธิดาเจ้าราชบุตร (หนานสุริยวงษ์) 4 คน มีบุตรกับนางเกี๋ยงคำ 4 คน มีบุตรกับนางคำ 1 คน และมีบุตรกับนางนวล 1 คน
ด้านกวี
ผลงานสำคัญ ในฐานะกวีที่มีฝีปากเยี่ยม ได้แต่งกวีนิพนธ์ภาษาล้านนา ค่าวซอเรื่องหงส์หินมหาชาตินครกัณฑ์สมัยใหม่ ซึ่งชาวบ้านเรียกว่า นครเจ้าสุริยะหรือนครสมัย และซอรับเสด็จ
ด้านการทหาร
เจ้าสุริยวงศ์ได้เข้ารับราชการในสมัยเจ้าอินทวโรรสสุริยวงษ์ เจ้าหลวงเชียงใหม่องค์ที่ 8 หน้าที่ทางการงานปกครอง คือเป็นนายกองระวังเหตุ แขวงเมืองยวม (อำเภอขุนยวม จังหวัดแม่ฮ่องสอนในปัจจุบัน) เป็นที่หวาดหวั่นของโจรผู้ร้ายในสมัยนั้น
ด้านการช่าง
ผลงานในฐานะเป็นนายช่างเอกที่มีความชำนาญในการแกะสลักสูง คือฐานแท่นแก้วพระพุทธรูปวัดสำเภา สัตตภัณฑ์ไม้สักแกะสลักเป็นพญานาคราช 7 เศียร ปัจจุบันอยู่ในวัดสำเภา เชียงใหม่และโต๊ะทำงานรูปโค้งแบบช่างจีนเซียงไฮ้
แหล่งข้อมูลอื่น
“ เจ้าสุริยวงศ์.” 2549. [ออนไลน์]. เข้าถึงเมื่อ: 10 ตุลาคม. จาก http://www.lannaworld.com/person/Suriyawong.htm
ส้มลม
กินเป็นผักสดกับน้ำพริกหรือแจ่ว รากต้มน้ำดื่มช่วยขับลม คลายกล้ามเนื้อ หรือผสมกับยาสมุนไพรอื่นๆ รักษาอาการปวดเมื่อย ปัสสาวะขัด ในเวียดนาม นำไปใส่ในอาหารประเภทต้มที่เรียกกัญจัว
หม่อมเจ้าธำรงสิริ ศรีธวัช
มหาอำมาตย์โท หม่อมเจ้าธำรงสิริ ศรีธวัช (28 พฤษภาคม พ.ศ. 2421 – 26 มีนาคม พ.ศ. 2477) เป็นพระโอรสของ พระเจ้าบรมวงศ์เธอ กรมขุนศิริธัชสังกาศ กับ หม่อมอุ่ม ประสูติ ณ วันที่ 28 พฤษภาคม พ.ศ. 2421 ทรงเข้าพิธีเกศากันต์ ณ วันที่ 30 มีนาคม พ.ศ. 2431
หม่อมเจ้าธำรงสิริ ศรีธวัช ข้าหลวงเทศาภิบาลมณฑลร้อยเอ็ดองค์แรก เป็นข้าหลวงเทศาภิบาลสำเร็จราชการมณฑลปราจิณบุรีและมณฑลจันทบุรี ทรงดำรงตำแหน่งราชองครักษ์เวร และองคมนตรีในพระบาทสมเด็จพระมงกุฎเกล้าเจ้าอยู่หัวรัชกาลที่ 6  องคมนตรีในพระบาทสมเด็จพระปกเกล้าเจ้าอยู่หัว รัชกาลที่ 7 ถึงชีพิตักษัย ณ วันที่ 26 มีนาคม พ.ศ. 2476 (นับแบบปัจจุบัน พ.ศ. 2477) สิริพระชันษา 56 ปี
โอรส - ธิดา
หม่อมเอื้อน ศรีธวัช ณ อยุธยา (สกุลเดิม : บุนนาค) ธิดาพระยาทรงสุรเดช
เครื่องราชอิสริยาภรณ์
ได้รับพระราชทานเครื่องราชอิสริยาภรณ์เหรียญและเข็มต่างๆ ดังนี้
อันเดรส ตุญเญซ
อันเดรส โฆเซ ตุญเญซ อาร์เซโอ (Andrés José Túñez Arceo; เกิดเมื่อวันที่ 15 มีนาคม พ.ศ. 2530) เป็นนักฟุตบอลชาวเวเนซุเอลา เล่นในตำแหน่งกองหลัง เขาเคยค้าแข้งให้กับบุรีรัมย์ ยูไนเต็ด และบีจี ปทุม ยูไนเต็ด ในไทยลีก
ชีวิตช่วงต้น
ตุญเญซเกิดในกรุงการากัส ประเทศเวเนซุเอลา เป็นบุตรของโฆเซ "เปเป" ตุญเญซ และมาร์การิตา อาร์เซโอ ซึ่งเป็นครอบครัวชาวสเปน มีภูมิลำเนาอยู่ที่แคว้นกาลิเซีย ต่อมาเมื่อเขาอายุได้ 7 ปี ครอบครัวก็ได้ย้ายกลับมายังบ้านเกิดที่เมืองอาเมสในแคว้นกาลิเซีย
เซลตาเดบีโก
ตุญเญซได้เริ่มเล่นฟุตบอลกับโรงเรียนประถมลาซาลในเมืองซานเตียโกเดกอมโปสเตลา ซึ่งตั้งอยู่ใกล้บ้านของเขา 3 ปีถัดมาเขาก็ได้พัฒนาตัวเองและเข้าเรียนที่โรงเรียนฟุตบอลโรซาเลีย เด กัสโตร" โดยเขาได้เล่นให้กับสโมสรเยาวชนของโรงเรียน 5 ปี ก่อนที่จะมาเป็นนักเตะเยาวชนให้กับกอมโปสเตลาและเซลตาเดบีโกซึ่งเป็นทีมจากเมืองข้างเคียง
ในเดือนกุมภาพันธ์ พ.ศ. 2553 จากการที่ฌอร์ดี ฟิเกรัส มุนแต็ล ได้ย้ายไปสโมสรฟุตบอลรูบินคาซัน ทำให้ตุญเญซได้ขึ้นมาอยู่ในทีมหลัก เขาใช้เวลา 4 ฤดูกาล กับชุดสำรองของทีม ในเซกุนดาดิบิซิออน เบ และได้จบฤดูกาลด้วยการลงเล่นในลีก 16 นัดด้วยการเป็นตัวหลักของทีม ก่อนที่จะได้มาแข่งขันในเซกุนดาดิบิซิออน
ตูเญชลงเล่น 29 นัดด้วยการเป็นตัวจริงในฤดูกาล 2554–2555 และช่วยให้เซลตาสามารถกลับขึ้นมาแข่งขันในลาลิกา ในรอบ 5 ปีได้สำเร็จ โดยเขาได้ทำประตูเพียง 1 ประตูในฤดูกาลนั้น เมื่อวันที่ 28 มกราคม พ.ศ. 2555 ซึ่งเป็นส่วนสำคัญที่ทำให้ทีมของเขาบุกไปชนะสโมสรฟุตบอลฌิโรนา 1–0
ตุญเญซได้ลงเล่นนัดแรกในลาลิกาเมื่อวันที่ 18 กุมภาพันธ์ พ.ศ. 2555 ด้วยการแพ้ให้กับสโมสรฟุตบอลมาลากาในบ้าน 0–1
ฤดูกาล 2557
ตุญเญซได้ย้ายมาร่วมทีมบุรีรัมย์ ยูไนเต็ด ในเดือนมิถุนายน พ.ศ. 2557 และจะมีชื่อลงเล่นในเลกที่สองของไทยพรีเมียร์ลีก ฤดูกาล 2557 ต่อมาในวันที่ 25 มิถุนายน พ.ศ. 2557 ตุญเญซลงสนามนัดแรกในลีกให้กับสโมสร ช่วยให้บุรีรัมย์บุกไปเอาชนะสงขลา ยูไนเต็ด ที่สนามติณสูลานนท์ 3–2 ต่อมาในวันที่ 16 กรกฎาคม พ.ศ. 2557 โตโยต้า ลีกคัพ รอบรองชนะเลิศ นัดแรก ตุญเญซทำประตูชัยช่วยให้บุรีรัมย์เปิดบ้านเอาชนะราชบุรี มิตรผล ไปได้ 1–0 ต่อมาในวันที่ 23 กรกฎาคม พ.ศ. 2557 ตุญเญซทำประตูแรกในลีก ช่วยให้บุรีรัมย์เปิดบ้านเอาชนะเชียงราย ยูไนเต็ด ไปได้ 5–0 ต่อมาในวันที่ 30 กรกฎาคม พ.ศ. 2557 โตโยต้า ลีกคัพ รอบรองชนะเลิศ นัดสอง ตุญเญซทำหนึ่งประตูช่วยให้บุรีรัมย์บุกไปเอาชนะราชบุรี มิตรผล ที่สนามกีฬากลางจังหวัดราชบุรี 2–1 ทำให้มีผลประตูรวม 3–1 ผ่านเข้าสู่รอบชิงชนะเลิศได้สำเร็จ ต่อมาในวันที่ 20 สิงหาคม พ.ศ. 2557 ตุญเญซทำประตูที่ 2 ในลีก ช่วยให้บุรีรัมย์บุกไปเอาชนะเมืองทอง ยูไนเต็ด ที่เอสซีจีสเตเดียม 1–0
ฤดูกาล 2558
ในวันที่ 17 เมษายน พ.ศ. 2558 โตโยต้า ลีกคัพ รอบ 64 ทีมสุดท้าย ตุญเญซทำประตูชัยช่วยให้บุรีรัมย์บุกไปเอาชนะทหารบก 1–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 29 เมษายน พ.ศ. 2558 ตุญเญซทำประตูแรกในลีก ช่วยให้บุรีรัมย์บุกไปเอาชนะชัยนาท ฮอร์นบิล ที่เขาพลองสเตเดียม 3–1 ต่อมาในวันที่ 6 พฤษภาคม พ.ศ. 2558 เอเอฟซีแชมเปียนส์ลีก กลุ่ม F นัดสุดท้าย ตุญเญซทำหนึ่งประตูช่วยให้บุรีรัมย์เปิดบ้านเอาชนะกวางโจว อาร์แอนด์เอฟ สโมสรจากจีน ไปได้ 5–0 ทำให้บุรีรัมย์มีคะแนนในกลุ่ม 10 คะแนน เท่ากันกับกัมบะโอซากะ และซ็องนัม แต่บุรีรัมย์ตกรอบเพราะมีเฮด-ทู-เฮด ที่แย่กว่า ต่อมาในวันที่ 4 กรกฎาคม พ.ศ. 2558 ตุญเญซทำประตูที่ 2 ในลีก ช่วยให้บุรีรัมย์เปิดบ้านเอาชนะโอสถสภาไปได้ 2–1 ต่อมาในวันที่ 12 สิงหาคม พ.ศ. 2558 ช้าง เอฟเอคัพ รอบ 16 ทีมสุดท้าย ตุญเญซทำหนึ่งประตูช่วยให้บุรีรัมย์บุกไปเอาชนะบางกอกกล๊าสที่ลีโอสเตเดียม 3–1 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 16 กันยายน พ.ศ. 2558 โตโยต้า ลีกคัพ รอบ 8 ทีมสุดท้าย เลกสอง ตุญเญซทำหนึ่งประตูช่วยให้บุรีรัมย์เปิดบ้านเอาชนะลำพูน วอร์ริเออร์ ไปได้ 7–1 ผ่านเข้าสู่รอบรองชนะเลิศได้สำเร็จ ต่อมาในวันที่ 18 ตุลาคม พ.ศ. 2558 ตุญเญซทำ 2 ประตูในลีก ช่วยให้บุรีรัมย์เปิดบ้านเอาชนะทีโอทีไปได้ 5–0 ต่อมาในวันที่ 21 ตุลาคม พ.ศ. 2558 โตโยต้า ลีกคัพ รอบรองชนะเลิศ เลกสอง ตุญเญซทำหนึ่งประตูช่วยให้บุรีรัมย์บุกไปเสมออาร์มี่ ยูไนเต็ด ที่สนามกองทัพบก 2–2 ผลประตูรวม 5–4 ผ่านเข้าสู่รอบชิงชนะเลิศได้สำเร็จ ต่อมาในวันที่ 25 ตุลาคม พ.ศ. 2558 ตุญเญซทำประตูที่ 5 ในลีก ช่วยให้บุรีรัมย์บุกไปเอาชนะอาร์มี่ ยูไนเต็ด ที่สนามกองทัพบก 4–1 ต่อมาในวันที่ 28 ตุลาคม พ.ศ. 2558 ตุญเญซทำประตูที่ 6 ในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 5–0 ต่อมาในวันที่ 25 พฤศจิกายน พ.ศ. 2558 ตุญเญซทำประตูที่ 7 ในลีก ช่วยให้บุรีรัมย์เปิดบ้านเอาชนะนครราชสีมาไปได้ 4–0 ต่อมาในวันที่ 28 พฤศจิกายน พ.ศ. 2558 ตุญเญซทำประตูที่ 8 ในลีก ช่วยให้บุรีรัมย์บุกไปเอาชนะบางกอกกล๊าสที่ลีโอสเตเดียม 3–1 ส่งผลให้บุรีรัมย์ชนะเลิศไทยพรีเมียร์ลีกสมัยที่ 4 ได้สำเร็จ ต่อมาในวันที่ 2 ธันวาคม พ.ศ. 2558 ช้าง เอฟเอคัพ รอบรองชนะเลิศ ตุญเญซทำ 2 ประตูช่วยให้บุรีรัมย์เอาชนะชัยนาท ฮอร์นบิล ที่ราชมังคลากีฬาสถาน 2–0 ผ่านเข้าสู่รอบชิงชนะเลิศได้สำเร็จ ต่อมาในวันที่ 9 ธันวาคม พ.ศ. 2558 ตุญเญซทำประตูที่ 9 ในลีก ในนัดที่บุรีรัมย์บุกไปเสมอบีอีซี เทโร ที่สนามเฉลิมพระเกียรติ 72 พรรษา 1–1 ต่อมาในวันที่ 20 ธันวาคม พ.ศ. 2558 แม่โขงคลับแชมเปียนชิพ รอบชิงชนะเลิศ ตุญเญซทำประตูชัยช่วยให้บุรีรัมย์เอาชนะเบืองเกต สโมสรจากกัมพูชา ไปได้ 1–0 คว้ารางวัลชนะเลิศแม่โขงได้สำเร็จ และในวันที่ 26 ธันวาคม พ.ศ. 2558 ช้าง เอฟเอคัพ รอบชิงชนะเลิศ ตุญเญซทำหนึ่งประตูช่วยให้บุรีรัมย์เอาชนะเอสซีจี เมืองทอง ยูไนเต็ด ที่สนามศุภชลาศัย ไปได้ 3–1 คว้ารางวัลชนะเลิศเอฟเอคัพได้สำเร็จ
ฤดูกาล 2559
ในวันที่ 20 กุมภาพันธ์ พ.ศ. 2559 การแข่งขันฟุตบอลถ้วยพระราชทาน ก. ซึ่ง บุรีรัมย์ ยูไนเต็ด ทีมชนะเลิศไทยพรีเมียร์ลีก ฤดูกาล 2558 พบกับเอสซีจี เมืองทอง ยูไนเต็ด ทีมรองชนะเลิศไทยพรีเมียร์ลีก 2558 ในนัดนั้น ตุญเญซทำหนึ่งประตูช่วยให้บุรีรัมย์เอาชนะเมืองทองที่สนามศุภชลาศัยไปได้ 3–1 คว้ารางวัลชนะเลิศถ้วยพระราชทาน ก. เป็นสมัยที่ 4 ติดต่อกันได้สำเร็จ ต่อมาในวันที่ 6 มีนาคม พ.ศ. 2559 ไทยลีก นัดเปิดฤดูกาล ตุญเญซทำแฮตทริกช่วยให้บุรีรัมย์บุกไปเอาชนะแบงค็อก ยูไนเต็ด ที่ทรูสเตเดียม 5–3 ต่อมาในวันที่ 9 มีนาคม พ.ศ. 2559 ตุญเญซทำประตูที่ 4 ในลีก ช่วยให้บุรีรัมย์เปิดบ้านเอาชนะราชนาวีไปได้ 1–0 ต่อมาในวันที่ 2 เมษายน พ.ศ. 2559 ตุญเญซทำประตูที่ 5 ในลีก ช่วยให้บุรีรัมย์บุกไปเอาชนะพัทยา ยูไนเต็ด ที่ดอลฟินสเตเดียม 3–1 ต่อมาในวันที่ 15 เมษายน พ.ศ. 2559 ตุญเญซทำประตูที่ 6 ในลีก ช่วยให้บุรีรัมย์เปิดบ้านเอาชนะชลบุรีไปได้ 3–2 ต่อมาในวันที่ 20 เมษายน พ.ศ. 2559 เอเอฟซีแชมเปียนส์ลีก กลุ่ม F ตุญเญซทำหนึ่งประตูในนัดที่บุรีรัมย์บุกไปแพ้เอฟซีโซลที่โซลเวิลด์คัปสเตเดียม 1–2 ต่อมาในวันที่ 11 พฤษภาคม พ.ศ. 2559 ตุญเญซทำประตูที่ 7 ในลีก ในนัดที่บุรีรัมย์บุกไปเสมอโอสถสภาที่กกท.บางพลี 2–2 ต่อมาในวันที่ 8 มิถุนายน พ.ศ. 2559 โตโยต้าลีกคัพ รอบ 32 ทีมสุดท้าย ตุญเญซทำแฮตทริกช่วยให้บุรีรัมย์บุกไปเอาชนะหนองคาย 7–0 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 15 มิถุนายน พ.ศ. 2559 ช้างเอฟเอคัพ รอบ 64 ทีมสุดท้าย ตุญเญซทำ 2 ประตูช่วยให้บุรีรัมย์เปิดบ้านเอาชนะม.วงษ์ชวลิตกุลไปได้ 8–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 3 กรกฎาคม พ.ศ. 2559 ตุญเญซทำประตูที่ 8 ในลีก ช่วยให้บุรีรัมย์เปิดบ้านแซงเอาชนะเชียงราย ยูไนเต็ด ไปได้ 2–1 ต่อมาในวันที่ 6 กรกฎาคม พ.ศ. 2559 โตโยต้าลีกคัพ รอบ 16 ทีมสุดท้าย ตุญเญซทำหนึ่งประตูช่วยให้บุรีรัมย์บุกไปเอาชนะเกษตรศาสตร์ 2–0 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 20 กรกฎาคม พ.ศ. 2559 ตุญเญซทำประตูที่ 9 ในลีก ช่วยให้บุรีรัมย์เปิดบ้านเอาชนะสุโขทัยไปได้ 5–2 ต่อมาในวันที่ 23 กรกฎาคม พ.ศ. 2559 ตุญเญซมีโอกาสทำประตูจากลูกโทษ แต่ยิงไปติดเซฟของกวินทร์ ธรรมสัจจานันท์ แต่อานนท์ อมรเลิศศักดิ์ ก็มาซ้ำเป็นประตูได้ โดยในนัดนั้น บุรีรัมย์ไปแพ้เอสซีจี เมืองทอง ยูไนเต็ด ที่เอสซีจีสเตเดียม 2–3 ต่อมาในวันที่ 3 สิงหาคม พ.ศ. 2559 ช้างเอฟเอคัพ รอบ 16 ทีมสุดท้าย ตุญเญซทำหนึ่งประตูในนัดที่บุรีรัมย์บุกไปแพ้เอสซีจี เมืองทอง ยูไนเต็ด 1–3 ยุติเส้นทางในเอฟเอคัพเพียงเท่านี้ ต่อมาในวันที่ 10 สิงหาคม พ.ศ. 2559 โตโยต้าลีกคัพ รอบ 8 ทีมสุดท้าย ตุญเญซทำหนึ่งประตูช่วยให้บุรีรัมย์บุกไปเสมอแบงค็อก ยูไนเต็ด ในช่วงต่อเวลาพิเศษ 3–3 และในการยิงลูกโทษ ตุญเญซยิงพลาด แต่ทีมของเขาก็พลิกชนะกลับมาเข้ารอบรองชนะเลิศได้สำเร็จ
ฤดูกาล 2560 และการปล่อยยืมตัวให้กับเอลเช
ในวันที่ 31 มกราคม พ.ศ. 2560 ตุญเญซถูกปล่อยยืมตัวให้กับเอลเช โดยสัญญายืมตัวจะมีผลจนจบฤดูกาลของเซกุนดาดิบิซิออน ต่อมาในเดือนมิถุนายน พ.ศ. 2560 ตุญเญซหมดสัญญายืมตัวที่เอลเชและได้กลับมาเล่นให้กับบุรีรัมย์ในไทยลีกเลกที่สอง และในวันที่ 28 มิถุนายน พ.ศ. 2560 ตุญเญซทำประตูแรกในลีก ช่วยให้บุรีรัมย์เปิดบ้านเอาชนะไทยฮอนด้าไปได้ 2–0
ฤดูกาล 2561
ในวันที่ 6 มีนาคม พ.ศ. 2561 เอเอฟซีแชมเปียนส์ลีก กลุ่ม G นัดที่สาม ตุญเญซทำหนึ่งประตูช่วยให้บุรีรัมย์เปิดบ้านเอาชนะเซเรซโซ โอซากะ สโมสรจากญี่ปุ่น ไปได้ 2–0 นับเป็นชัยชนะนัดแรกในรอบแบ่งกลุ่ม ต่อมาในวันที่ 11 เมษายน พ.ศ. 2561 ตุญเญซทำประตูแรกในลีก ช่วยให้บุรีรัมย์เปิดบ้านเอาชนะการท่าเรือไปได้ 3–1 ต่อมาในวันที่ 25 เมษายน พ.ศ. 2561 ตุญเญซทำประตูที่ 2 ในลีก ช่วยให้บุรีรัมย์เปิดบ้านแซงเอาชนะนครราชสีมาไปได้ 2–1 และในวันที่ 28 กรกฎาคม พ.ศ. 2561 ตุญเญซทำประตูที่ 3 ในลีก ช่วยให้บุรีรัมย์เปิดบ้านเอาชนะสุพรรณบุรีไปได้ 2–1
ฤดูกาล 2562
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร ตุญเญซลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 29 พฤษภาคม พ.ศ. 2562 ตุญเญซทำประตูแรกในลีกในนัดที่บุรีรัมย์บุกพ่ายชัยนาท ฮอร์นบิล ที่สนามเขาพลอง 2–1 ส่งผลให้เขาติดอันดับที่ 3 ของผู้เล่นที่ทำประตูสูงสุดตลอดกาลของสโมสร โดย ณ เวลานั้น เขาทำประตูให้กับสโมสรในทุกรายการไปแล้ว 47 ลูก เป็นรองเพียงจีโอกู และสุเชาว์ นุชนุ่ม เท่านั้น ต่อมาในวันที่ 12 มิถุนายน พ.ศ. 2562 ตุญเญซทำ 2 ประตูในลีก ช่วยให้บุรีรัมย์เปิดบ้านเอาชนะพีทีที ระยอง ไปได้ 5–0 ต่อมาในวันที่ 16 มิถุนายน พ.ศ. 2562 ตุญเญซทำประตูที่ 4 ในลีก ช่วยให้บุรีรัมย์บุกไปเอาชนะการท่าเรือที่แพตสเตเดียม 3–1 กลับขึ้นเป็นจ่าฝูงไทยลีกได้สำเร็จ ต่อมาในวันที่ 31 กรกฎาคม พ.ศ. 2562 ไทยลีกนัดที่ 21 ตุญเญซลงเล่นเป็นตัวจริงในตำแหน่งกองหลังในนัดที่บุรีรัมย์บุกไปแพ้เชียงราย ยูไนเต็ด ที่สิงห์ สเตเดียม 0–4 ซึ่งทำให้บุรีรัมย์เสียตำแหน่งจ่าฝูง และเป็นสถิติการแพ้ขาดลอยที่สุดในลีกของสโมสร
ในวันที่ 7 สิงหาคม พ.ศ. 2562 ช้าง เอฟเอคัพ รอบ 8 ทีมสุดท้าย ตุญเญซทำหนึ่งประตูช่วยให้บุรีรัมย์บุกไปตามตีเสมอตราด 2–2 ทั้งที่ถูกนำก่อน 0–2 ทำให้ต้องตัดสินด้วยการยิงลูกโทษ ซึ่งตุญเญซเป็นผู้ยิงคนแรก และเขาก็สามารถยิงเข้าไปได้ สุดท้าย บุรีรัมย์สามารถเอาชนะตราดในการยิงลูกโทษไปได้ 5–4 ผ่านเข้าสู่รอบรองชนะเลิศได้สำเร็จ ต่อมาในวันที่ 11 สิงหาคม พ.ศ. 2562 ตุญเญซเริ่มเล่นบอลจากการได้ฟาล์วและจ่ายบอลให้นาเซอร์ บาราซีเตอ ทำประตูชัยช่วยให้บุรีรัมย์บุกไปเอาชนะตราด 1–0 แต่เขาเริ่มเล่นบอลไม่ตรงจุดที่ได้ฟาล์ว ทำให้ผู้เล่นของตราดไม่พอใจจนต้องวอล์กเอาต์ออกจากสนาม ก่อนที่จะกลับมาแข่งขันต่อจนจบ ต่อมาในวันที่ 17 สิงหาคม พ.ศ. 2562 ตุญเญซทำประตูที่ 5 ในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 6–0 ต่อมาในวันที่ 24 สิงหาคม พ.ศ. 2562 ตุญเญซทำประตูที่ 6 ในลีก จากจุดโทษในช่วงทดเวลาครึ่งหลัง ช่วยให้บุรีรัมย์เปิดบ้านตามตีเสมอสุโขทัย 1–1 รอดพ้นจากความพ่ายแพ้คาบ้านนัดแรกในลีกอย่างหวุดหวิด ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี ผลจบลงด้วยการเสมอ 1–1 ในเวลา 120 นาที ต้องตัดสินด้วยการยิงลูกโทษ ตุญเญซ เป็นคนยิงคนแรก และเขาก็ยิงเข้าไปได้ แต่สุดท้าย บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย จบฤดูกาล ตุญเญซลงเล่นในลีก 27 นัด ยิงได้ 6 ประตู ช่วยให้สโมสรจบอันดับที่สองของตาราง
ทีมชาติ
เมื่อวันที่ 24 กุมภาพันธ์ พ.ศ. 2553 ได้มีรายงานจากหนังสือพิมพ์ท้องถิ่นว่า ทีมชาติเวเนซุเอลาได้เข้าติดต่อกับตัวแทนของตุญเญซ เพื่อที่จะทาบทามให้เขามาเล่นให้กับทีมชาติ หลังจากนั้น จึงทำให้ตุญเญซได้เริ่มลงเล่นให้กับทีมชาติในเดือนกันยายนของปีถัดมา โดยได้ลงเล่นในช่วงทดเวลาบาดเจ็บ ในฟุตบอลนัดกระชับมิตรกับอาร์เจนตินา เกมนั้นเวเนซุเอลาแพ้ไป 0–1
จังหวัดกำปงธม
กำปงธม หรือ ก็อมป็วงทม (កំពង់ធំ; ) เป็นจังหวัด (เขต) ของประเทศกัมพูชา มีอาณาเขตติดต่อกับจังหวัดเสียมราฐทางทิศตะวันตกเฉียงเหนือ, จังหวัดพระวิหารทางทิศเหนือ, จังหวัดสตึงเตรงทางทิศตะวันออกเฉียงเหนือ, จังหวัดกระแจะทางทิศตะวันออก, จังหวัดกำปงจามและจังหวัดกำปงชนังทางทิศใต้ และติดต่อกับโตนเลสาบทางทิศตะวันตก
ฟุตบอลหญิงทีมชาติเวียดนาม
ฟุตบอลหญิงทีมชาติเวียดนาม (Đội tuyển bóng đá nữ quốc gia Việt Nam; Vietnam women's national football team) เป็นทีมฟุตบอลหญิงซึ่งเป็นตัวแทนของประเทศเวียดนาม และได้รับการควบคุมโดยสหพันธ์ฟุตบอลเวียดนาม (วีเอฟเอฟ) ปัจจุบัน ทีมนี้อยู่ในอันดับที่ 26 ของโลก, อันดับ 6 ในทวีปเอเชีย และอันดับหนึ่งในเอเชียตะวันออกเฉียงใต้โดยฟีฟ่า (ข้อมูลเดือนมีนาคม ค.ศ. 2014)
จังหวัดกำปงธม
เมืองหลักของจังหวัด คือ สตึงแสน เป็นเมืองชายฝั่งแม่น้ำแสน มีประชากรประมาณ 30,000 คน
ฟุตบอลหญิงทีมชาติเวียดนาม
ฟุตบอลหญิงทีมชาติเวียดนามได้รับการจัดให้เป็นทีมที่มีความแข็งแกร่งมากที่สุดในเอเชียตะวันออกเฉียงใต้ตั้งแต่ ค.ศ. 2000 ทีมนี้ได้เข้ารอบแบ่งกลุ่มในการแข่งขันฟุตบอลหญิงเอเชียนคัพหกสมัย ซึ่งได้แก่ปี ค.ศ. 1999, 2001, 2003, 2006, 2008 และ 2010 รวมถึงชนะการแข่งขันเอเอฟเอฟวีเมนส์แชมเปียนชิพในปี ค.ศ. 2006 และ 2012 ตลอดจนสามารถคว้ารางวัลเหรียญทองจากการแข่งขันซีเกมส์ปี ค.ศ. 2001, 2003, 2005 และ 2009
จังหวัดกำปงธม
จังหวัดกำปงธมเป็นจังหวัดที่มีพื้นที่มากที่สุดเป็นอันดับที่ 2 เป็นจังหวัดที่มีสถานที่ที่เป็นสถาปัตยกรรมเขมรเป็นจำนวนมาก ได้แก่ ปราสาทสมโบไพรกุก และปราสาทวัด Andet จังหวัดกำปมธมเป็นหนึ่งในเก้าจังหวัดที่อาณาเขตติดต่อกับโตนเลสาบ และเป็นจังหวัดที่ซึ่งเป็นส่วนหนึ่งของเขตสงวนชีวมณฑลโตนเลสาบ
ฟุตบอลหญิงทีมชาติเวียดนาม
ประวัติ
ใน ค.ศ. 2005 ทีมนี้เป็นหนึ่งในเจ็ดทีมร่วมกับบรูไน, ไทย, อินโดนีเซีย, ติมอร์ตะวันออก, มาเลเซีย, กัมพูชา, ลาว, เวียดนาม, พม่า และสิงคโปร์ ที่ได้รับการคาดหวังว่าจะเป็นทีมฟุตบอลหญิงตัวเต็งของการแข่งขันซีเกมส์ที่มาริกินาในเดือนธันวาคม
จังหวัดกำปงธม
ประวัติศาสตร์
ชื่อเดิมของจังหวัด คือ กำปงโพสธม (ท่าเรือ/นครแห่งงูร้าย) ตามตำนานท้องถิ่นเล่าขานกันว่า ที่ท่าเรือริมทะเลสาบใกล้กับแม่น้ำแสน มีงูอาศัยอยู่ในถ้ำทั้ง 2 แห่ง ซึ่งใกล้เคียงกัน เมื่อถึงทุกวันหยุดทางศาสนา งูเหล่านี้จะปรากฏให้ชาวบ้านบริเวณนั้นเห็น จึงเรียกที่แห่งนั้นว่า กำปงโพสธม แต่สุดท้ายงูเหล่านั้นได้หายไป ชื่อจึงสั้นลงเป็น กำปงธม เมื่อถึงยุคอาณานิคมกัมพูชา ฝรั่งเศสได้แบ่งดินแดนกัมพูชาเป็นจังหวัดต่าง ๆ และตั้งชื่อจังหวัดหลาย ๆ จังหวัด เป็นชื่อตามที่ท้องถิ่นกล่าวขาน
กำปงธมเคยเป็นเมืองหลวงอันเรืองอำนาจในเอเชียตะวันออกเฉียงใต้ ครั้นในยุคอาณาจักรฟูนาน ปราสาท Sambor Prei Kuk ซึ่งสืบทอดมาจากยุคอาณาจักรเจนละ อยู่ในจังหวัดกำปงธม
ฟุตบอลหญิงทีมชาติเวียดนาม
ประวัติ
ในวันที่ 21 พฤษภาคม ค.ศ. 2014 ฟุตบอลหญิงทีมชาติเวียดนามได้พบกับฟุตบอลหญิงทีมชาติไทยในการแข่งขันฟุตบอลหญิงเอเชียนคัพ 2014 เพื่อชิงโควตาเข้าร่วมการแข่งขันฟุตบอลโลกหญิง 2015 ที่ประเทศแคนาดา ทว่า ทีมเวียดนามได้เป็นฝ่ายแพ้ต่อทีมชาติไทยที่ 2 ประตูต่อ 1
จังหวัดกำปงธม
ภูมิศาสตร์
พื้นที่ที่อยู่ในเขตสงวนชีวมณฑลโตนเลสาบ จังหวัดกำปงธม มี 2 แห่ง ได้แก่
เขตการปกครอง
จังหวัดกำปงธมแบ่งออกเป็น 8 อำเภอ
คูนิ-โนะ-โตโกตาจิ
ในความเชื่อของลัทธิชินโต คูนิ-โนะ-โตโกตาจิ  เป็นเทพองค์หนึ่งในสององค์ที่ถือกำเนิดจาก "สิ่งที่คล้ายต้นอ้อต้นกกที่ผุดขึ้นจากดิน" เมื่อครั้งที่โลกยังอยู่ในสภาวะไม่เป็นระเบียบ ในนิฮนโชกิ คูนิ-โนะ-โตโกตาจิเป็นเทพองค์แรกในกลุ่มเทพสามองค์แรกสุดที่ถือกำเนิดหลังสวรรค์และแผ่นดินแยกออกจากกันจากสภาวะไม่เป็นระเบียบ และถือกำเนิดจากสิ่งที่ดูคล้ายต้นอ้อต้นกกที่งอกขึ้นระหว่างสวรรค์และแผ่นดิน เป็นที่รู้กันว่าพระองค์ประทับอยู่บนยอดของภูเขาฟูจิ (富士山)
คูนิ-โนะ-โตโกตาจิได้รับการระบุว่าเป็นฮิโตริกามิ (เทพที่ถือกำเนิดจากความว่างเปล่า) และไร้เพศในโคจิกิ แต่ได้รับการระบุว่าเป็นเทพเพศชายในนิฮนโชกิ.
โยชิด คาเนโตโมะ ผู้ก่อตั้งนิกายโยชิดะชินโต จัดประเภทของเทพคูนิ-โนะ-โตโกตาจิในกลุมอาเมโนะมินากานูชิ และถือว่าเป็นบรรพเทพของเอกภพ
สตีฟ คลาร์ก
สตีเฟน "สตีฟ" คลาร์ก เกิดเมื่อวันที่ 29 สิงหาคม ค.ศ. 1963 เป็นนักฟุตบอล ชาวสกอตแลนด์ โดยปัจจุบันเป็นผู้จัดการทีมชาติสกอตแลนด์
เขาเล่นให้กับ เซนต์เมอร์เรน, เชลซี และ ทีมชาติสกอตแลนด์ โดยได้ 3 ถ้วยจากเชลซี จนถึงเขาจะเลิกเล่นฟุตบอล หลังจากที่เลิกเล่นแล้ว ก็ได้มาเป็นผู้จัดการทีมที่ เวสต์บรอมมิชอัลเบียน, เรดิง และ กิลมาร์นัก และล่าสุดก็ได้ไปเป็นผู้จัดการทีมให้กับทีมชาติสกอตแลนด์ ตั้งแต่ ค.ศ. 2019 เป็นต้นมา
จังหวัดกิฟุ
จังหวัดกิฟุ (岐阜県 (Gifu-ken)) เป็นจังหวัดของประเทศญี่ปุ่น ตั้งอยู่ในภูมิภาคจูบุบนเกาะฮนชู  มีประชากร 1,991,390 คน  และมีพื้นที่ 10621 km2 จังหวัดกิฟุมีอาณาเขตติดต่อกับจังหวัดโทยามะทางทิศเหนือ, จังหวัดอิชิกาวะทางทิศตะวันตกเฉียงเหนือ, จังหวัดฟูกูอิทางทิศตะวันตก, จังหวัดชิงะทางทิศตะวันตกเฉียงใต้, จังหวัดมิเอะและไอจิทางทิศใต้ และจังหวัดนางาโนะทางทิศตะวันออก
กิฟุเป็นเมืองหลวงและเมืองใหญ่สุดของจังหวัด เมืองหลักอื่น ๆ ได้แก่ โองากิ, คากามิงาฮาระ และทาจิมิ
การปกครอง
จังหวัดกิฟุประกอบด้วย 21 นคร 9 อำเภอ 19 เมือง และ 2 หมู่บ้าน ได้แก่
สำนักงานปลัดกระทรวงกลาโหม
สำนักงานปลัดกระทรวงกลาโหม เป็นหน่วยงานราชการไทย ระดับเทียบเท่ากรม มีหน้าที่เกี่ยวกับงานนโยบายและยุทธศาสตร์งานราชการประจำทั่วไปของกระทรวง และราชการส่วนหนึ่งส่วนใดของกระทรวงซึ่งมิได้กำหนดให้เปลี่ยนหน้าที่ของส่วนราชการอื่นใด มีปลัดกระทรวงกลาโหม เป็นผู้บังคับบัญชารับผิดชอบ
ประวัติ
สำนักงานปลัดกระทรวงกลาโหม จัดตั้งขึ้นตามพระราชบัญญัติจัดระเบียบป้องกันราชอาณาจักร พุทธศักราช 2476 ตั้งอยู่ที่เมืองทองธานี ถนนแจ้งวัฒนะ ตำบลบ้านใหม่ อำเภอปากเกร็ด จังหวัดนนทบุรี
ในปี พ.ศ. 2557 อาคารสำนักงานปลัดกระทรวงกลาโหม ถนนแจ้งวัฒนะ ถูกใช้เป็นสถานที่ทำงานของนางสาวยิ่งลักษณ์ ชินวัตร นายกรัฐมนตรี และรัฐมนตรีว่าการกระทรวงกลาโหม ในช่วงการชุมนุมทางการเมือง
หน่วยงานในสังกัด
สำนักงานปลัดกระทรวงกลาโหม มีหน่วยงานในสังกัดขึ้นตรง ดังนี้
ราโรตองกา
ราโรตองกา (Rarotonga) เป็นเกาะที่ใหญ่ที่สุดและมีประชากรมากที่สุดของหมู่เกาะคุก และเป็นที่อยู่ของประชากรประเทศเกือบ 75% ซึ่งคิดเป็น 13,007 คนต่อประชากรทั้งหมด 17,434 คน ผู้ที่ได้รับเครดิตค้นพบคือ กัปตันจอห์น ดิบส์ ค้นพบเมื่อวันที่ 25 กรกฎาคม ค.ศ. 1823 ขณะเดินทางมาส่งมิชชันนารี จอห์น วิลเลียมส์
รัฐสภาและสนามบินนานาชาติ ซึ่งสามารถรองรับเครื่องบินขนาดใหญ่ แบบ โบอิง 747-400 ตั้งอยู่บนเกาะราโรตองกา เกาะยังเป็นจุดหมายปลายทางของนักท่องเที่ยวที่ได้รับความนิยมอย่างสูง มีบ้านพักตากอากาศ โรงแรม และโมเทลจำนวนมาก เมืองสำคัญคือ อาวารัว ตั้งอยู่บนชายฝั่งทิศเหนือ และเป็นเมืองหลวงของหมู่เกาะคุก
ซุลเซอร์
ซุลเซอร์ (Sulzer) เป็นรถจักรดีเซลไฟฟ้าประเภทหนึ่ง ที่การรถไฟแห่งประเทศไทยนำเข้ามาใช้ในประเทศไทยเมื่อปี พ.ศ. 2474 ปัจจุบันรถจักรดังกล่าวได้ถูกตัดบัญชีเป็นที่เรียบร้อยแล้ว
ประวัติ
พระเจ้าบรมวงศ์เธอ กรมพระกำแพงเพชรอัครโยธิน ผู้บัญชาการกรมรถไฟหลวง ในสมัยนั้น ได้สั่งซื้อรถจักรดีเซลไฟฟ้ารุ่นนี้มาใช้งาน เป็นรุ่นที่สอง เพราะพระองค์ทรงเห็นว่า รถจักรไอน้ำลากจูงขบวนรถไม่สะดวก และไม่ประหยัด อีกทั้งลูกไฟที่กระจายออกมาเป็นอันตรายต่อผู้โดยสาร โดยรถจักรรุ่นดังกล่าว ได้ดำเนินการผลิตและทดสอบระบบ ณ ประเทศสวิตเซอร์แลนด์ และเมื่อปี พ.ศ. 2474 ได้ถูกนำเข้ามาใช้งานในราชอาณาจักรไทย เป็นจำนวนทั้งสิ้น 6 คัน ทางกรมรถไฟหลวงได้กำหนดหมายเลขของรถจักรดังกล่าว คือหมายเลข 501 ถึง 506 โดยในระยะแรก ได้นำมาใช้ลากจูงรถด่วน สาย กรุงเทพ-เชียงใหม่ และ กรุงเทพ-หัวหิน รถจักรรุ่นนี้ทั้ง 6 คัน ถูกใช้งานในประเทศสยาม รวมระยะทางกว่า 700,000 กม.
เมื่อเข้าสู่ช่วงสงครามโลกครั้งที่ 2 รถจักรบางคันถูกโจมตีทางอากาศ จนเสียหายเกินกำลังซ่อม เมื่อสงครามจบลง รถบางส่วนได้ถูกโอนมาใช้งานในทางรถไฟสายแม่กลอง และในที่สุด รถจักรรุ่นดังกล่าวได้ถูกตัดบัญชี หรือปลดระวางลงในปี พ.ศ. 2507 ส่วนหมายเลข 504 และ 505 ถูกตัดบัญชีในปี พ.ศ. 2532
ในปัจจุบัน สามารถพบเห็นรถจักรซุลเซอร์ (หมายเลข 504) ได้ที่ ตลาดนัดรถไฟ สาขาศรีนครินทร์
แหล่งมรดกโลก
แหล่งมรดกโลก (World Heritage Site) คือ พื้นที่หรือจุดหลัก (landmark) ที่ได้รับคัดเลือกจากยูเนสโก เพราะมีลักษณะสำคัญทางวัฒนธรรม ประวัติศาสตร์ วิทยาศาสตร์ หรือด้านอื่น และได้รับความคุ้มครองทางกฎหมายตามสนธิสัญญา สถานที่เหล่านี้ถือว่าสำคัญต่อประโยชน์โดยรวมของมนุษยชาติ
ในปัจจุบัน (มีนาคม 2565) มีมรดกโลกทั้งหมด 1,154 แห่ง ใน 167 ประเทศทั่วโลก แบ่งเป็นมรดกโลกทางวัฒนธรรม 897 แห่ง มรดกโลกทางธรรมชาติ 218 แห่ง และอีก 39 แห่งเป็นแบบผสมทั้งสองประเภท โดย อิตาลี เป็นประเทศที่มีจำนวนแหล่งมรดกโลกมากที่สุด คือ 58 แห่ง รองลงมาคือ จีน (56 แห่ง) เยอรมนี (51 แห่ง) สเปน และ ฝรั่งเศส (49 แห่ง) แม้ว่ายูเนสโกจะอ้างอิงถึงมรดกโลกแต่ละแห่งด้วยหมายเลข แต่การขึ้นทะเบียนในหลายครั้งก็จะผนวกเอามรดกโลกที่ได้ขึ้นทะเบียนไปแล้วเข้าเป็นส่วนหนึ่งของมรดกโลกที่มีพื้นที่มากขึ้น ดังนั้นจึงมีหมายเลขมรดกโลกเกิน 1,200 แม้ว่าจะมีจำนวนมรดกโลกน้อยกว่าก็ตาม
มรดกโลกแต่ละแห่งเป็นทรัพย์สินของประเทศที่เป็นเจ้าของดินแดนที่มรดกโลกตั้งอยู่ แต่ได้รับการพิจารณาให้เป็นผลประโยชน์ของประชาคมระหว่างประเทศในการอนุรักษ์มรดกโลกแห่งนั้น
สถิติ
ตารางจำนวนมรดกโลกแบ่งตามทวีป ณ เดือน กรกฎาคม 2562
อันดับประเทศที่มีแหล่งมรดกโลกมากที่สุด
ข้อมูล ณ เดือน กรกฎาคม 2564
ขั้นตอนการเสนอชื่อสถานที่
เมื่อถึงขั้นตอนนี้ แฟ้มข้อมูลจะถูกตรวจสอบและพิจารณาจากองค์กร 2 แห่ง ได้แก่ สภานานาชาติว่าด้วยการดูแลอนุสรณ์สถานและแหล่งโบราณคดี (International Council on Monuments and Sites : ICOMOS) และ ศูนย์ระหว่างชาติว่าด้วยการศึกษา การอนุรักษ์ และปฏิสังขรณ์สมบัติทางวัฒนธรรม (The International Centre for the Study of the Preservation and Restoration of the Cultural Property : ICCROM) ในส่วนของมรดกทางวัฒนธรรม และ สหภาพนานาชาติเพื่อการอนุรักษ์ธรรมชาติและทรัพยากรธรรมชาติ International Union for Conservation of Nature : IUCN) แล้วทั้งสามองค์กรนี้จะยื่นข้อเสนอแนะต่อคณะกรรมการมรดกโลก ทางคณะกรรมการจะมีการประชุมร่วมกันปีละหนึ่งครั้ง เพื่อตัดสินว่าสถานที่ที่มีการเสนอชื่อแห่งใดบ้างที่ควรได้ขึ้นทะเบียนเป็นมรดกโลก หรือทางคณะกรรมการอาจร้องขอให้ประเทศที่เสนอชื่อได้ให้ข้อมูลเกี่ยวกับสถานที่เพิ่มเติม โดยการพิจารณาว่าจะขึ้นทะเบียนสถานที่แห่งใดจะต้องมีลักษณะตามเกณฑ์มาตรฐานข้อใดข้อหนึ่งหรือหลายข้อ
ข้อกำหนดและหลักเกณฑ์ในการพิจารณาให้เป็นแหล่งมรดกโลก
กระทั่งปี พ.ศ. 2548 มีข้อกำหนดและหลักเกณฑ์ทั้งหมด 6 ข้อสำหรับมรดกโลกทางวัฒนธรรม และ 4 ข้อสำหรับมรดกโลกทางธรรมชาติในการพิจารณาให้เป็นแหล่งมรดกโลก ดังนี้
นครินทรา
นครินทรา พรรณไม้ในพระนามาภิไธยสมเด็จพระศรีนครินทราบรมราชชนนี นครินทรา มี ( Triboun) โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชทานพระบรมราชานุญาตให้ใช้พระนามาภิไธย สมเด็จพระศรีนครินทราบรมราชชนนี ในชื่อวิทยาศาสตร์ของพืชในวงศ์ชาฤๅษี ซึ่งเป็นพืชชนิดแรกของไทย และเป็นพืชชนิดใหม่ของโลก (New Species) ที่นักอนุกรมวิธานพืชจากกรมวิชาการเกษตรค้นพบ จัดเป็นพืชหายาก (rare plants)และพืชถิ่นเดียว พบเฉพาะในประเทศไทยเท่านั้น (endemic species) โดย ดร.ปราโมทย์ ไตรบุญ สำรวจและค้นพบบริเวณบริเวณยอดเขาหินปูน บริเวณดอยตุง อำเภอแม่ฟ้าหลวง จังหวัดเชียงราย เมื่อปี พ.ศ. 2552 เพื่อเฉลิมพระเกียรติพระราชชนนี ที่ทรงมีพระราชกรณียกิจเกี่ยวข้องด้านการอนุรักษ์ทรัพยากรธรรมชาติและสิ่งแวดล้อม โครงการพัฒนาดอยตุง พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าฯ พระราชทานชื่อพรรณไม้ว่า "นครินทรา" แปลว่า พรรณไม้ที่เป็นศรีสง่าแด่สมเด็จพระศรีนครินทราบรมราชชนนี เมื่อวันที่ 5 มีนาคม พ.ศ. 2554
ลักษณะทางพฤกษศาสตร์
เป็นไม้พุ่มขนาดเล็ก สูง 20-60 เซนติเมตร
กิ่ง แตกกิ่งก้านเป็นพุ่มตั้งตรงหรือทอดเอนไปตามพื้นหิน กิ่งมีขนาดเล็กเรียว
ลำต้น ลำต้นส่วนล่างเป็นเนื้อไม้แข็งมีนวมหุ้ม 10-15 เซนติเมตร
ใบ ใบเป็นใบเดี่ยว 4-5 คู่ เรียงตรงข้ามสลับตั้งฉาก แผ่นเป็นรูป ปลายมน โคนรูปลิ่ม ขอบใบมีลักษณะหยักมน เป็นครีบสอบยาวเรียวเชื่อมต่อมาจากโคนแผ่นใบ ช่อดอก ช่อดอกมีลักษณะเป็นกระจุก เกิดที่ยอดหรือซอกใบใกล้ปลายกิ่ง ใบประดับ และใบประดับย่อยรองรับดอกรูปร่างมน กลีบเลี้ยง กลีบเลี้ยงมีห้ากลีบเป็นสีเขียว โคนเชื่อมติดกันเป็นหลอด กลีบดอก กลีบดอกเป็นรูประฆังสีขาวอมม่วงอ่อน ผล แบบผลแห้งแตก เมื่อผลแก่จะบิดเป็นเกลียว ภายในมีเมล็ดขนาดเล็กจำนวนมาก
ฮือโค เดอ ฟรีส
ฮือโค มารี เดอ ฟรีส (Hugo Marie de Vries, 16 กุมภาพันธ์ ค.ศ. 1848 – 21 พฤษภาคม ค.ศ. 1935) เป็นนักพฤกษศาสตร์ชาวดัตช์และถือเป็นนักพันธุศาสตร์คนแรก ๆ ของโลก เป็นที่รู้จักจากการเสนอแนวคิดว่าด้วยยีน การค้นพบกฎการถ่ายทอดลักษณะทางพันธุกรรมซ้ำอีกครั้งในช่วงคริสต์ทศวรรษ 1890 โดยไม่รู้จักผลงานของเกรกอร์ เม็นเดิล มาก่อน การเสนอใช้คำว่าการกลายพันธุ์ (mutation) และการพัฒนาทฤษฎีการกลายพันธุ์ในฐานะที่เป็นส่วนหนึ่งของวิวัฒนาการ
มาสค์ไรเดอร์ดีเคด (ตัวละคร)
มาสค์ไรเดอร์ดีเคด เป็นมาสค์ไรเดอร์คนหลักของซีรีส์มาสค์ไรเดอร์ดีเคด
มาสค์ไรเดอร์ดีเคด
ร่างที่คาโดยะ สึคาสะใช้การ์ดคาเมนไรด์ดีเคดและดีเคดไดรเวอร์ในการแปลงร่าง เมื่อใช้การ์ดเสียงไดรเวอร์จะประกาศว่า คาเมนไรด์ ดีเคด เป็นร่างพื้นฐานของดีเคด ตัวชุดเป็นสีมาเจนต้า, สีขาว และสีดำเมื่อแปลงร่างเป็นดีเคด สึคาสะจะใช้ความสามารถพิเศษที่เขามีอยู่มาประยุกต์เข้ากับการต่อสู้ทำให้การต่อสู้ของดีเคดเป็นไปแบบการต่อสู้เพื่อหยั่งเชิงคู่ต่อสู้และเน้นทักษะเทคนิคการ่ตอสู้มากกว่าจะเป็นการต่อสู้แบบประจัญหน้า
คาเมนไรด์
ร่างที่ใช้กับไรเดอร์การ์ดใบอื่นๆ โดยร่างจะมีลักษณะรูปร่างคล้ายคลึงกับมาสค์ไรเดอร์ต้นแบบของการ์ดที่ใช้ แต่จะมีจุดต่างตรงที่หัวเข็มขัดยังเป็นดีเคดไดรเวอร์ ไม่ได้เปลี่ยนเป็นเข็มขัดของไรเดอร์คนนั้นไปด้วย มีลักษณะเด่นคือเมื่อใช้การ์ดจะทำการแปลงร่างเป็นไรเดอร์คนอื่นๆ ได้เสมือนจริงได้ด้วยการใช้การ์ดที่ใช้ นอกจากนี้สามารถใช้ฟอร์มไรด์ และ แอคแทคไรด์ของไรเดอร์ที่ใช้
คอมพลีทฟอร์ม
ร่างที่เกิดจากการเพิ่มพลังโดยใช้กับเคทัชเชื่อมต่อกับดีเคดไดรเวอร์ ทำให้ดีเคด มีพลังในการโจมตีมากขึ้นโดยการใช้ร่างคอมพลีท ฟอร์มนั้นจะต้องใช้การ์ดคาเมนไรด์ดีเคดคอมพลีท โดยใส่การ์ดลงในเคทัชกดปุ่มสัญลักษณ์ไรเดอร์ทั้ง 9 เมื่อดีเคดใช้เคทัชในการเลือกโดยใช้ปุ่มกดตราสัญลักษณ์ของไรเดอร์ต่างๆจะทำให้เกิดสร้างไรเดอร์ร่างสุดยอดขึ้นมาโดยไรเดอร์ตัวนั้นๆ ออกมาเสมือนจริง โดยเป็นเงาของดีเคด คอมพลีท ฟอร์ม โดยสิ่งที่บ่งบอกถึงการเรียกไรเดอร์ออกมาสู้นั้นคือ ฮิสทรีออร์นาเมนท์ (การ์ดบนเกราะหน้าอกและเกราะหัวไหล่ ทั้ง 2 ข้าง จำนวน 9 ใบ) จะเปลี่ยนเป็นรูปไรเดอร์ในร่างสุดยอด
ไซเคียวคอมพลีทฟอร์ม
ปรากฏใน MOVIE ไทเซ็น 2010 เป็นร่างคอมพลีทฟอร์มอีกรูปแบบหนึ่ง โดยฮิสทรีออร์นาเมนท์เปลี่ยนบางส่วนคือ คูกะ ไรซิ่งอัลติเมท แทนคูกะอัลติเมทฟอร์ม, เดนโอ ซูเปอร์ไคลแม็กซ์ฟอร์ม แทน เดนโอไลเนอร์ฟอร์ม
เกคิโจไท
! ชื่อ !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์ดีเคด เกคิโจไท
ปรากฏตัวในMOVIE ไทเซ็น 2010 เป็นมาสค์ไรเดอร์ดีเคดที่มีจิตใจชั่วร้าย มีลักษณะแตกต่างกันคือดวงตา ไดเมชันวิชั่น มีลักษณะปีศาจ และ ซิกนอลพอยท์เตอร์ เป็นสีม่วง มีความสามารถพิเศษคือสามารถใช้การ์ดของไรเดอร์คนอื่นๆ มาใช้ได้
นีโอดีเคดไดรเวอร์ Ver.
ร่างแปลงของคาโดยะ สึคาสะ ที่แปลงร่างด้วย นีโอดีเคดไดรเวอร์ ลักษณะของการแปลงร่างและชุดเกราะเหมือนกับดีเคดดั้งเดิม แต่ต่างกันตรงที่ใช้ นีโอดีเคดไดรเวอร์ แทน ดีเคดไดรเวอร์รุ่นเดิม ในการแปลงร่าง สามารถแปลงร่างมาสค์ไรเดอร์รุ่นต่อจากตนเองตั้งแต่ดับเบิลถึงจิโอได้ ซึ่งเดิมสามารถแปลงได้ 9 คน รวมถึงสามารถใช้พลังจาก ฟอร์มไรด์ และ แอ็คแท็คไรด์ ได้โดยที่อยู่ในร่างพิ้นฐาน
! ชื่อ !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์ดีเคด (นีโอดีเคดไดรเวอร์ Ver.)
ไฟนอลคาเมนแอ็กแท็คฟอร์มไรด์
การ์ดท่าไม้ตายของ มาสค์ไรเดอร์ดีเคด คอมพลีทฟอร์ม จัมโบ้ฟอร์เมชัน
มิสโคเรีย
มิสโคเรีย (미스코리아) เป็นการประกวดนางงามในประเทศเกาหลีใต้ เริ่มจัดการประกวดขึ้นตั้งแต่ปี ค.ศ. 1957 โดยหนังสือพิมพ์เกาหลีฮันกุกอิลโบ
ผู้ชนะการประกวด (진, jin) จะได้เป็นตัวแทนของประเทศในการเข้าร่วมประกวดนางงามจักรวาล ส่วนผู้เข้ารอบ 2 คนสุดท้าย (선, sun) ซึ่งเทียบเท่ากับรองอันดับ 1 จะได้เป็นตัวแทนเข้าร่วมประกวดนางงามนานาชาติ หรือมิสเวิลด์ การประกวดได้รับการออกอากาศทางโทรทัศน์มาตั้งแต่ปี ค.ศ. 1972
ในปี ค.ศ. 2015 ฮันจู อีแอนด์เอ็ม (Hanju E&M) ได้สิทธิ์เข้าไปบริหารกิจการขององค์กรมิสโคเรีย ตั้งแต่ปี ค.ศ. 2016 องค์กรมิสโคเรียไม่สามารถส่งตัวแทนประเทศไปเข้าร่วมประกวดนางงามจักรวาลอีกต่อไป
พระเจ้าบรมวงศ์เธอ พระองค์เจ้าใย
พระเจ้าบรมวงศ์เธอ พระองค์เจ้าใย หรือ พระองค์เจ้าไย (26 กรกฎาคม พ.ศ. 2338 - 22 พฤษภาคม พ.ศ. 2406) เป็นพระราชธิดาในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาอิน
พระประวัติ
พระเจ้าบรมวงศ์เธอ พระองค์เจ้าใย ประสูติเมื่อวันอาทิตย์ที่ 26 กรกฎาคม พ.ศ. 2338 เป็นพระราชธิดาในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาอิน พระองค์ประสูติในขณะที่พระบิดายังดำรงพระยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร เมื่อแรกประสูติจึงดำรงพระยศเป็น หม่อมเจ้าใย หลังจากพระบิดาได้รับพระราชทานอุปราชาภิเษกเป็นกรมพระราชวังบวรสถานมงคลแล้วจึงเลื่อนเป็น พระเจ้าหลานเธอ พระองค์เจ้าใย เมื่อพระบิดาครองราชย์จึงได้เลื่อนเป็น พระเจ้าลูกเธอ พระองค์เจ้าใย